ธปท.เผยศก.ตุลาชะลอฉุดเชื่อมั่นทางธุรกิจต่ำสุด
ธปท.เผยภาวะเศรษฐกิจต.ค.ชะลอต่อเนื่อง จากน้ำท่วม-เศรษฐกิจโลกหดตัว ส่งผลให้การผลิตเพื่อการส่งออก การบริโภคโตติดลบ ทำความเชื่อมั่นทางธุรกิจลด 36.7 จุด ต่ำสุด
29 ต.ค. 2565

ธปท.เผยภาวะเศรษฐกิจต.ค.ชะลอต่อเนื่อง จากน้ำท่วม-เศรษฐกิจโลกหดตัว ส่งผลให้การผลิตเพื่อการส่งออก การบริโภคโตติดลบ ทำความเชื่อมั่นทางธุรกิจลด 36.7 จุด ต่ำสุด
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) กล่าวว่า ภาวะเศรษฐกิจในเดือนต.ค.ปีนี้ยังชะลอตัวต่อเนื่อง เนื่องจากได้รับผลกระทบจากปัญหาน้ำท่วมและภาวะเศรษฐกิจโลกชะลอตัว ส่งให้การผลิตและการส่งออกสินค้าอุตสาหกรรมสำคัญหดตัว โดยเฉพาะยานยนต์ อิเล็กทรอนิกส์และเครื่องใช้ไฟฟ้า อย่างไรก็ตาม การส่งออกสินค้าในกลุ่มที่ไม่ได้รับผลกระทบจากน้ำท่วมยังคงขยายตัวได้
ขณะที่ อุปสงค์ในประเทศขยายตัวลดลงจากปัญหาการผลิตและการขนส่งมีผลให้การบริโภคภาคเอกชนเดือนนี้ขยายตัวติดลบ 3.7% จากเดือนก่อนหน้าติดลบ 1.6% สอดคล้องกับการลงทุนภาคเอกชนที่ติดลบ 3.0% จากเดือนก่อนหน้าที่ติดลบ 0.2% รวมทั้งมีผลให้การนำเข้าเครื่องจักรและอุปกรณ์ ดดยเฉพาะการนำเข้าสินค้าทุนชะลอและทำให้ปริมาณรถยนต์เชิงพาณิชย์หดตัว 41.8% จากเดือนก่อนหน้าที่เคยขยายตัว 25.7%  
“และผลจากน้ำท่วมครั้งนี้ ยังมีส่วนทำให้ความเชื่อมั่นทางธุรกิจที่ธปท.ทำการสำรวจความคิดจากผู้ประกอบการในภาคธุรกิจทั่วประเทศปรับลดลงแรง และลดลงมากสุดเป็นประวัติการณ์ด้วย โดยความเชื่อมั่นทางธุรกิจเดือนต.ค.ปรับลดลงจาก 48.5 จุด เหลือ 36.7% ซึ่งต่ำกว่าระดับความเชื่อมั่นที่ระดับ 50 จุด และความเชื่อมั่นทางธุรกิจในระยะ 3 เดือนข้างหน้าลดลงจาก 50.6 จุด เหลือ 42.9 จุดในเดือนนี้ “ นายเมธีกล่าว
ทั้งนี้ ธปท.มองว่าผู้ประกอกบารในภาคการผลิตจะไม่ย้ายฐานการผลิตหนีจากไทย แม้ความเชื่อมั่นทางธุรกิจจะลดลง เนื่องจากเศรษฐกิจไทยน่าจะฟื้นตัวได้ในเวลาไม่นาน คาดว่าในช่วง 6 เดือนหลังจากนี้ภาคการผลิตโดยรวมน่าจะกลับมาฟื้นตัวเข้าสู่ภาวะปกติได้